pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ประชุมทบทวนแผนยุทธศาสตร์ฯ สำนักงานปลัดกระทรวงแรงงาน ปี 60-64
วันอาทิตย์ที่ 20 มกราคม 2562
ก.แรงงาน ประชุมทบทวนแผนยุทธศาสตร์ฯ สํานักงานปลัดกระทรวงแรงงาน ปี 60-64
ปลัดกระทรวงแรงงาน ปิดการประชุมเชิงปฏิบัติการทบทวนแผนยุทธศาสตร์
ของสํานักงานปลัดกระทรวงแรงงาน ปี ๖๐ – ๖๔ สร้างการรับรู้หน่วยงานในสังกัดนําแผนไปสู่การปฏิบัติสอดคล้องยุทธศาสตร์ชาติ แผนพัฒนาเศรษฐกิจฯ ฉบับที่ ๑๒ เกิดผลสัมฤทธิ์อย่างมีประสิทธิภาพ
เมื่อวันที่ 18 มกราคม 2562นายจรินทร์ จักกะพาก ปลัดกระทรวงแรงงาน เป็นประธานในพิธีปิดการประชุมเชิงปฏิบัติการทบทวนแผนยุทธศาสตร์ ของสํานักงานปลัดกระทรวงแรงงาน (พ.ศ. ๒๕๖๐-๒๕๖๔) ณ ห้องจอมพล ป. พิบูลสงคราม ชั้น ๕ อาคารกระทรวงแรงงาน โดยกล่าวว่า สํานักงานปลัดกระทรวงแรงงาน มีภารกิจหลักในการพัฒนายุทธศาสตร์เพื่อให้การปฏิบัติราชการของหน่วยงานในสังกัดสํานักงานปลัดกระทรวงแรงงานทั้งส่วนกลางและภูมิภาค บรรลุเป้าหมายและผลสัมฤทธิ์ของกระทรวงแรงงานอย่างมีประสิทธิภาพซึ่งการประชุมครั้งนี้จัดขึ้นระหว่างวันที่ ๑๗ - ๑๘ มกราคม ๒๕๖๒ โดยมีข้าราชการทั้งในส่วนกลางและภูมิภาคในสังกัดสํานักงานปลัดกระทรวงแรงงาน เข้าร่วมในครั้งนี้ด้วย
ปลัดกระทรวงแรงงานกล่าวต่อว่า รัฐธรรมนูญแห่งราชอาณาจักรไทย มาตรา ๖๕ กําหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบจัดทําแผนต่างๆ ให้สอดคล้องและบูรณาการ เพื่อให้เกิดเป็นพลังผลักดันร่วมกันไปสู่เป้าหมาย ในการจําทํายุทธศาสตร์ของหน่วยงาน ไม่ว่าจะเป็นการกําหนด วิสัยทัศน์ ประเด็นยุทธศาสตร์ กลยุทธ์ ตลอดจน โครงการ/กิจกรรม จําเป็นต้องคํานึงถึงสอดคล้องกับยุทธศาสตร์ชาติระยะ ๒๐ปี (พ.ศ. ๒๕๖๑ –๒๕๘๐) สามารถตอบโจทย์ของแผนในระดับต่าง ๆ อาทิ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔) แผนการปฏิรูปประเทศและเพื่อให้บรรลุวิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้วด้วยการพัฒนาตามหลักปรัชญาของเศรษฐกิจพอเพียงเพื่อความสุขของคนไทยทุกคน
“การทบทวนแผนยุทธ์ศาสตร์ฯ มีความสําคัญและจําเป็นอย่างยิ่ง เพื่อให้สํานักงานปลัดกระทรวงแรงงาน สามารถดําเนินงานตามภารกิจที่กําหนดและมีความสอดคล้องกับสถานการณ์ที่เปลี่ยนแปลงไป สอดคล้องกับการบริหารราชการแผ่นดินและนโยบายของรัฐบาล ทิศทางการพัฒนาประเทศ และเป้าหมายการให้บริการของกระทรวงแรงงาน สามารถให้บริการประชาชนในรูปแบบประชารัฐได้อย่างมีประสิทธิภาพและเกิดประโยชน์สูงสุดแก่ประชาชน ตามเจตนารมณ์ของพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖”ปลัดกระทรวงแรงงาน กล่าวในท้ายสุด
-------------------------------------------
กองเผยแพร่และประชาสัมพันธ์/
อารีรัตน์ อัยราคม – ข่าว/
ปริยรณ พรหมสาขา ณ สกลนคร – ภาพ/
18 มกราคม 2562
รัฐบาลไทย-ข่าวทำเนียบรัฐบาล-สาธิต เผยผู้เข้าเกณฑ์เฝ้าระวังโรคที่ รพ.สมเด็จพระนางเจ้าสิริกิติ์ 4 ราย ไม่มีไข้ รอผลตรวจ
วันพุธที่ 5 กุมภาพันธ์ 2563
สาธิต เผยผู้เข้าเกณฑ์เฝ้าระวังโรคที่ รพ.สมเด็จพระนางเจ้าสิริกิติ์ 4 ราย ไม่มีไข้ รอผลตรวจ
รัฐมนตรีช่วยว่าการกระทรวงสาธารณสุข เผยอาการผู้เข้าเกณฑ์เฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 จํานวน 4 คน จากเที่ยวบินอู่ฮั่น เช้านี้ไม่มีไข้ ผลการเอ็กซเรย์ปอด พบผิดปกติเล็กน้อย 3 ราย รอปรึกษาผู้เชี่ยวชาญ ส่งตรวจทางห้องปฏิบัติการหา
รัฐมนตรีช่วยว่าการกระทรวงสาธารณสุข เผยอาการผู้เข้าเกณฑ์เฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 จํานวน 4 คน จากเที่ยวบินอู่ฮั่น เช้านี้ไม่มีไข้ ผลการเอ็กซเรย์ปอด พบผิดปกติเล็กน้อย 3 ราย รอปรึกษาผู้เชี่ยวชาญ ส่งตรวจทางห้องปฏิบัติการหาเชื้อ
วันนี้ (5 กุมภาพันธ์ 2563) ที่โรงพยาบาลอาภากรเกียรติวงศ์ ฐานทัพเรือสัตหีบ จ.ชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย พล.ร.ท.วิชัย มนัสศิริวิทยา เจ้ากรมแพทย์ทหารเรือ พล.ร.ท.ประชาชาติ ศิริสวัสดิ์ โฆษกกองทัพเรือ และนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์ความคืบหน้า คนไทยที่กลับจากเมืองอู่ฮั่น เมื่อค่ําวานนี้ ( 4 กุมภาพันธ์ 2563 ) ทีมแพทย์ ได้ตรวจคัดกรอง หลังลงจากเครื่องบินพบมี 4 ราย อุณหภูมิร่างกายสูงเกินเกณฑ์มาตรฐาน เป็นชาย 2 ราย หญิง 2 ราย ขณะนี้รับไว้รักษาที่ห้องแยกโรคโรงพยาบาลสมเด็จพระนางเจ้าสิริกิติ์ กรมการแพทย์ทหารเรือ แรกรับผลการตรวจร่างกาย 3 ราย มีอาการไข้หวัด ไอ ส่วนอีก 1 ราย มีอาการท้องเสีย ทุกรายได้รับการเอ็กซเรย์ปอด และตรวจทางห้องปฏิบัติการ เพื่อตรวจหาเชื้อ
สําหรับอาการในเช้าวันนี้ รายที่ 1 เพศชาย ไม่มีไข้ รายที่ 2 เพศชาย มีอาการไอระคายคอ ไม่มีไข้ รายที่ 3 เพศหญิง มีอาการไอเล็กน้อย ไม่มีไข้ ทั้ง 3 ราย ผลเอ็กซเรย์ปอด พบความผิดปกติเล็กน้อย ส่งปรึกษาผู้เชี่ยวชาญ รายที่ 4 เพศหญิง เช้านี้ไม่มีไข้ ไม่มีอาการท้องเสีย ผลเอ็กซเรย์ปอดปกติ ทุกคนได้ส่งตรวจหาเชื้อทางห้องปฏิบัติการที่ศูนย์วิทยาศาสตร์การแพทย์ที่ 6 ชลบุรี
ทั้งนี้ กระทรวงสาธารณสุข ได้ส่งทีมแพทย์และผู้เชี่ยวชาญด้านระบาดวิทยา วางแผนร่วมกับทีมแพทย์ทหารเรือ ในส่วนผู้ที่รับตัวไว้ที่เรือนรับรองฐานทัพเรือสัตหีบจํานวน 134 คน โดยมีทีมเฝ้าระวัง สังเกตอาการ ตลอด 24 ชั่วโมง และวันนี้ทีมสอบสวนโรคเคลื่อนที่เร็วจะเข้าไปตรวจเพิ่มเติม พร้อมเก็บตัวอย่างทางห้องปฏิบัติการ ส่วนระบบการสื่อสารมีพร้อมแล้วอยู่ระหว่างการพูดคุยเตรียมการกับญาติ นอกจากนี้ ยังได้จัดเตรียมสํารองโรงพยาบาลอีก 4 แห่ง ได้แก่ โรงพยาบาลสมเด็จพระนางเจ้าสิริกิติ์ กรมการแพทย์ทหารเรือ โรงพยาบาลบ้านฉาง จ.ระยอง โรงพยาบาลสัตหีบ กม.10 โรงพยาบาลชลบุรี ในกรณีที่พบผู้เข้าเกณฑ์เฝ้าระวังเพิ่มเติม
ในส่วนกัปตัน ลูกเรือ เจ้าหน้าที่สถานทูต และทีมแพทย์ พยาบาลที่เดินทางมาพร้อมกับเที่ยวบินนี้ ระหว่างปฏิบัติภารกิจ ทุกคนได้สวมชุดป้องกันตนเองตามมาตรฐาน ภายใต้การกํากับของพยาบาลป้องกันและควบคุมการติดเชื้อ ทําให้ความเสี่ยงในการรับเชื้อจึงต่ํา ทุกคนสบายดี สามารถกลับไปปฏิบัติหน้าที่ได้ตามปกติ
************************************ 5 กุมภาพันธ์ 2563
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจติดตามสถานการณ์น้ำในพื้นที่ อยุธยา – ชัยนาท พร้อมมอบถุงยังชีพผู้ประสบภัยน้ำท่วม
วันอังคารที่ 1 พฤศจิกายน 2559
นายกรัฐมนตรีเตรียมลงพื้นที่ตรวจติดตามสถานการณ์น้ําในพื้นที่ อยุธยา – ชัยนาท พร้อมมอบถุงยังชีพผู้ประสบภัยน้ําท่วม
นายกรัฐมนตรีเตรียมลงพื้นที่ตรวจติดตามสถานการณ์น้ําในพื้นที่ อยุธยา – ชัยนาท พร้อมมอบถุงยังชีพผู้ประสบภัยน้ําท่วม
วันนี้ ( 4 ต.ค.59) เวลา 15.45 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวว่า วันพรุ่งนี้ (5ต.ค.59) นายกรัฐมนตรี และคณะ มีกําหนดการเดินทางลงพื้นที่จังหวัดพระนครศรีอยุธยาและจังหวัดชัยนาท เพื่อติดตามสถานการณ์น้ําและการบริหารจัดการน้ําในพื้นที่ลุ่มน้ําเจ้าพระยา โดยนายกรัฐมนตรีและคณะ จะออกเดินทางจากกรุงเทพมหานคร เวลาประมาณ 12.00 น. ไปยังจังหวัดพระนครศรีอยุธยา เพื่อรับฟังการบรรยายสรุปสาถานการณ์น้ําและการบริหารจัดการน้ําในพื้นที่จังหวัดพระนครศรีอยุธยา จากผู้ว่าราชการจังหวัดพระนครศรีอยุธยา พร้อมพบปะเยี่ยมเยียนประชาชนในพื้นที่และมอบถุงยังชีพให้กับประชาชนที่ได้รับผลกระทบจากอุทกภัย จํานวน 500 ครัวเรือน จากนั้นเดินทางต่อไปยังวัดโบสถ์ล่าง อําเภอเสนา จังหวัดพระนครศรีอยุธยา เพื่อพบปะประชาชนและมอบถุงยังชีพให้กับผู้ที่ได้รับผลกระทบอุทกภัยเช่นกัน
สําหรับช่วงบ่าย นายกรัฐมนตรีและคณะ จะเดินทางไปยังเขื่อนเจ้าพระยา อําเภอสรรพยา จังหวัดชัยนาท เพื่อรับฟังบรรยายสรุปรายงานสถานการณ์น้ําและการบริหารจัดการน้ําในลุ่มน้ําเจ้าพระยา จากอธิบดีกรมชลประทาน และผู้ว่าราชการจังหวัดชัยนาท รวมถึงรับฟังการเตรียมความพร้อมและการช่วยเหลือผู้ที่ได้รับผลกระทบจากอุทกภัยของจังหวัดชัยนาท จากอธิบดีกรมป้องกันและบรรเทาสาธารณภัย
นอกจากนี้ นายกรัฐมนตรี จะได้มีการติดตามสถานการณ์น้ํา ณ ห้องควบคุมและบริเวณสันเขื่อนเจ้าพระยา และพบปะเยี่ยมเยียนประชาชน รวมทั้งจะมีการมอบถุงยังชีพให้กับประชาชนในพื้นที่ที่ได้รับผลกระทบจากอุทกภัยอีกด้วย
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรมย้ำประเด็นล็อบบี้จ่ายชดเชยให้คิงส์เกต ไม่เป็นความจริง
วันอาทิตย์ที่ 22 กรกฎาคม 2561
กระทรวงอุตสาหกรรมย้ําประเด็นล็อบบี้จ่ายชดเชยให้คิงส์เกต ไม่เป็นความจริง
กระทรวงอุตสาหกรรม ชี้แจงย้ําประเด็นการล็อบบี้จ่ายเงินชดเชยให้คิงส์เกต เพื่อขอยุติการฟ้องร้องค่าเสียหาย 30,000 ล้านบาท ทางสื่อสังคมออนไลน์ “ไม่เป็นความจริง”
นายพสุ โลหารชุน ปลัดกระทรวงอุตสาหกรรมและประธานคณะกรรมการดําเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด ชี้แจงว่า กรณีที่มีผู้ใช้สื่อสังคมออนไลน์ โพสต์ข้อความกล่าวหารัฐบาลสั่งการให้ล็อบบี้จ่ายเงินชดเชยให้แก่บริษัท คิงส์เกต คอนโซลิเดเต็ด ลิมิเต็ด เพื่อขอยุติการฟ้องร้องค่าเสียหาย 30,000 ล้านบาท ซึ่งรัฐบาลไม่ต้องการต่อสู้ทางขบวนการศาลระหว่างประเทศ นั้น ประเด็นดังกล่าวไม่เป็นความจริงแต่อย่างใด ขณะนี้ อยู่ในกระบวนการอนุญาโตตุลาการระหว่างประเทศ ซึ่งคณะกรรมการดําเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด ได้มีการเตรียมการเข้าสู่กระบวนการอนุญาโตตุลาการมาอย่างต่อเนื่อง โดยความร่วมมืออย่างใกล้ชิดของหน่วยงานที่เกี่ยวข้อง และที่ปรึกษากฎหมายที่มีความเชี่ยวชาญ ในระดับสากล ในการจัดเตรียมแนวทางการต่อสู้ในชั้นอนุญาโตตุลาการอย่างรัดกุม และเป็นเอกภาพ โดยคํานึงถึงประโยชน์ที่เหมาะสมเป็นธรรมต่อประเทศชาติ ประชาชน ชุมชน และผู้ประกอบการ
.
“กระทรวงอุตสาหกรรม ขอยืนยันว่า ขณะนี้ ยังอยู่ระหว่างกระบวนการอนุญาโตตุลาการระหว่างประเทศ และยังไม่มีการตัดสินชี้ขาดใด ๆ รวมทั้ง ยังไม่มีการพิจารณาการจ่ายค่าชดเชยแต่อย่างใด” ปลัดกระทรวงอุตสาหกรรม กล่าวทิ้งท้าย
.
22 กรกฎาคม 2561
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงย่างกุ้ง และทีมประเทศไทย โดยความร่วมมือจากรัฐบาลเมียนมา ได้ช่วยเหลือคนไทยจำนวน 58 คน กลับประเทศไทย [กระทรวงการต่างประเทศ]
วันศุกร์ที่ 8 พฤษภาคม 2563
สถานเอกอัครราชทูต ณ กรุงย่างกุ้ง และทีมประเทศไทย โดยความร่วมมือจากรัฐบาลเมียนมา ได้ช่วยเหลือคนไทยจํานวน 58 คน กลับประเทศไทย [กระทรวงการต่างประเทศ]
สถานเอกอัครราชทูต ณ กรุงย่างกุ้ง และทีมประเทศไทย โดยความร่วมมือจากรัฐบาลเมียนมา ได้ช่วยเหลือคนไทยจํานวน 58 คน กลับประเทศไทย  โดยเที่ยวบินอพยพของสายการบิน Myanmar Airways International (MAI)
เมื่อวันที่ 6 พ.ค. 63 สถานเอกอัครราชทูต ณ กรุงย่างกุ้ง และทีมประเทศไทย ได้รับความร่วมมือจากรัฐบาลเมียนมาในการช่วยเหลือคนไทยในเมียนมาที่แจ้งความประสงค์จะเดินทางกลับประเทศไทยทางอากาศ จํานวน 58 คน ให้ได้เดินทางด้วยเที่ยวบินอพยพ (repatriation flight) ของสายการบิน Myanmar Airways International (MAI) ในการนี้ รพ. สมิติเวช เมียนมา ได้ช่วยตรวจร่างกายและออกใบรับรองแพทย์ (Fit to Fly) ให้แก่ผู้โดยสารที่ไม่สามารถไปพบแพทย์ได้ก่อนด้วย
ในโอกาสนี้ สถานเอกอัครราชทูตฯ ขอให้คนไทยที่ยังอยู่ในเมียนมาดูแลรักษาสุขภาพ และติดตามข่าวสารทางเฟซบุ๊กของสถานเอกอัครราชทูตฯ ด้วย หากมีความจําเป็นใด ๆ สามารถติดต่อสถานเอกอัครราชทูตฯ ได้ที่หมายเลขโทรศัพท์ 09797002801 และ 09884578015 และอีเมล thaiembassyygn@gmail.com
รัฐบาลไทย-ข่าวทำเนียบรัฐบาล-นายกรัฐมนตรีสั่งเพิ่มมาตรการความปลอดภัย พร้อมขอประชาชนร่วมกันเป็นหู เป็นตา หากพบเห็นสิ่งผิดปกติ ให้แจ้งข้อมูลกับเจ้าหน้าที่ทันที
วันศุกร์ที่ 2 สิงหาคม 2562
นายกรัฐมนตรีสั่งเพิ่มมาตรการความปลอดภัย พร้อมขอประชาชนร่วมกันเป็นหู เป็นตา หากพบเห็นสิ่งผิดปกติ ให้แจ้งข้อมูลกับเจ้าหน้าที่ทันที
นายกรัฐมนตรีสั่งเพิ่มมาตรการความปลอดภัย พร้อมขอประชาชนร่วมกันเป็นหู เป็นตา หากพบเห็นสิ่งผิดปกติ ให้แจ้งข้อมูลกับเจ้าหน้าที่ทันที
วันนี้ (2 สิงหาคม 2562) เวลา 11.00 น. ณ ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ได้ให้สัมภาษณ์แก่สื่อมวลชนเกี่ยวกับเหตุการณ์พบวัตถุระเบิดในกรุงเทพมหานคร ว่า นายกรัฐมนตรีกําชับให้หน่วยสอบสวน เร่งดําเนินการสอบสวนในเชิงลึกให้ได้ข้อเท็จจริง พร้อมกําชับให้เข็มงวด เพิ่มมาตรการรักษาความปลอดภัย
โฆษกประจําสํานักนายกรัฐมนตรีกล่าวกับสื่อมวลชนว่า นายกรัฐมนตรีได้รับรายงานแล้วและติดตามสถานการณ์อย่างใกล้ชิด โดยขอให้ประชาชนร่วมกันเป็นหูเป็นตา เฝ้าระวังหากพบเห็นสิ่งผิดปกติ ให้แจ้งข้อมูลกับเจ้าหน้าที่ โดยการถ่ายภาพ หรือส่งข้อความไปยังสํานักงานตํารวจแห่งชาติ ทั้งนี้ ประเทศไทยเพิ่งผ่านการเลือกตั้ง มีการตั้งรัฐบาลและบ้านเมืองกําลังเดินหน้าไปด้วยดี ที่ผ่านมา2-3 วันนี้ยังมีการประชุมระหว่างประเทศ คือ การประชุมรัฐมนตรีต่างประเทศอาเซียน ซึ่งทุกฝ่ายรวมทั้งประเทศต่างๆ ก็ให้การสนับสนุนรัฐบาลอย่างเต็มที่ แต่อาจมีผู้ไม่หวังดี ซึ่งขอให้ประชาชนช่วยกันอย่าปล่อยให้มีที่ยีน นายกรัฐมนตรียั้งย้ําว่า ด้วยความร่วมมือของคนไทยทุกคน ทําให้เราสามารถผ่านเหตุการณ์ไปได้ด้วยดี
โฆษกประจําสํานักนายกรัฐมนตรี กล่าวว่า ท่านนายกสั่งการเพิ่มเติม และฝากสื่อสารถึงพี่น้องประชาชนว่า
“จะเห็นว่ามีคนไม่ดีสร้างสถานการณ์ก่อเหตุรุนแรงขึ้นอีกในช่วงนี้ ช่วงที่ประเทศชาติ รัฐบาลกําลังเดินหน้าด้วยดี ขอให้ประชาชนอย่าตื่นตระหนก ช่วยกันเฝ้าระวัง ช่วยถ่ายรูป บุคคล เหตุการณ์ ผู้ต้องสงสัยที่พบเห็น เพื่อประโยชน์ในการสืบสวนต่อไป แจ้งเจ้าหน้าที่ ทหารช่วยกันเฝ้าระวัง ยกระดับการรักษาความปลอดภัย สถานที่สําคัญ สถานที่ราชการ พื้นที่ธุรกิจ ฯลฯ เราต้องแสดงให้เห็นว่าคนไทยทุกคนจะร่วมมือกัน ไม่ให้ใครก็ตามที่มุ่งร้ายต่อประเทศชาติ มีที่ยืนในสังคมไทยได้ ต้องร่วมมือกันนะครับ”
โฆษกประจําสํานักนายกรัฐมนตรี ยังย้ําว่า ขอพี่น้องสื่อมวลชนอย่าด่วนสรุปเหตุการณ์ในวันนี้จะเกี่ยวโยงกับเหตุการณ์ในเมื่อวานนี้หรือไม่ ให้รอการสอบสวนเพิ่มเติม ซึ่งจะมีคําชี้แจงอย่างเป็นทางการเกี่ยวกับสถานการณ์นี้ ต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จุรินทร์ฯ สั่งกองทุนฟื้นฟูฯ แก้ระเบียบเพื่อออกมาตรการพักชำระหนี้เกษตรกรบรรเทาผลกระทบโควิด-19
วันศุกร์ที่ 8 พฤษภาคม 2563
จุรินทร์ฯ สั่งกองทุนฟื้นฟูฯ แก้ระเบียบเพื่อออกมาตรการพักชําระหนี้เกษตรกรบรรเทาผลกระทบโควิด-19
นายจุรินทร์ ลักษณวิศิษฏ์ รองนายกรัฐมนตรี สั่งกองทุนฟื้นฟูฯแก้ระเบียบเพื่อออกมาตรการพักชําระหนี้เกษตรกรบรรเทาผลกระทบโควิด-19
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันที่ 7 พ.ค. 2563 เวลา 14:30 น. นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการกองทุนฟื้นฟูและพัฒนาเกษตรกร ที่ประชุมพิจารณาแนวทางการช่วยเหลือเกษตรกรลูกหนี้กองทุนฟื้นฟูฯ ซึ่งได้รับผลกระทบจากการแพร่ระบาดของไวรัสโคโรนา 2019 โดยเฉพาะอย่างยิ่งเกษตรกรที่อยู่ระหว่างการชําระหนี้คืนกับกองทุนฟื้นฟูฯตามสัญญาเช่าซื้อ และสัญญาเงินกู้ รวมถึงองค์กรเกษตรกรที่ได้รับเงินกู้ในการฟื้นฟูอาชีพขององค์กรเกษตรกรที่กําลังอยู่ระหว่างการชําระหนี้คืน
เพื่อช่วยเหลือและบรรเทาปัญหาความเดือดร้อน เช่น การขาดสภาพคล่องทางการเงิน นายจุรินทร์ จึงสั่งการให้สํานักงานกองทุนฟื้นฟูฯ แก้ระเบียบคณะกรรมการกองทุนฟื้นฟูและพัฒนาเกษตรกร สองฉบับโดยเร็วที่สุด เพื่อให้คณะกรรมการกองทุนฯ สามารถออกมาตรการพักชําระหนี้เงินต้นและดอกเบี้ยแก่เกษตรกรและองค์กรเกษตรกรที่เป็นลูกหนี้กองทุนฯ เนื่องจากระเบียบปัจจุบันไม่ได้กําหนดอํานาจเรื่องการลดและงดเก็บเงินต้น/ดอกเบี้ย ระบุแต่เพียงการขยายเวลาการชําระคืนเงินกู้ยืม/ดอกเบี้ย
ทั้งนี้ นางสาวรัชดา กล่าวว่า มาตรการพักชําระหนี้ที่พิจารณาในเบื้องต้น มีระยะเวลา 1 ปี และเป็นการบรรเทาความเดือดร้อนเกษตรกรจํานวน 4.5 หมื่นราย ทั่วประเทศ ในการประชุมครั้งหน้า นายจุรินทร์ได้กําชับให้จัดขึ้นโดยทันทีที่ระเบียบใหม่ยกร่างเป็นที่เรียบร้อย เพื่อจะได้พิจารณาออกมาตรการพักชําระหนี้ และมาตรการอื่นผ่านองค์กรเกษตรที่จะเป็นการช่วยเหลือเกษตรกรสมาชิกกองทุนฟื้นฟูฯในการประกอบอาชีพอีก 20,000 ราย
....................
รัฐบาลไทย-ข่าวทำเนียบรัฐบาล-กสอ.จัดเวทีทดสอบตลาด สร้างโอกาสใหม่ให้สินค้าไทย  รุกเพิ่มศักยภาพ เปิดประสบการณ์ใหม่ ในงาน “Cluster Day 2018”
วันพุธที่ 4 กรกฎาคม 2561
กสอ.จัดเวทีทดสอบตลาด สร้างโอกาสใหม่ให้สินค้าไทย  รุกเพิ่มศักยภาพ เปิดประสบการณ์ใหม่ ในงาน “Cluster Day 2018”
กรมส่งเสริมอุตสาหกรรม (กสอ.) โดยกองพัฒนาขีดความสามารถธุรกิจอุตสาหกรรม จัดกิจกรรมทดสอบตลาดให้กับกลุ่มสมาชิกอุตสาหกรรม โดยการออกร้านแสดงและจําหน่ายสินค้า ภายในงาน “Cluster Day 2018” เพื่อสร้างโอกาสและประสบการณ์ทางธุรกิจ
กรุงเทพฯ 3 ก.ค.61- กรมส่งเสริมอุตสาหกรรม (กสอ.) โดยกองพัฒนาขีดความสามารถธุรกิจอุตสาหกรรม จัดกิจกรรมทดสอบตลาดให้กับกลุ่มสมาชิกอุตสาหกรรม โดยการออกร้านแสดงและจําหน่ายสินค้า ภายในงาน “Cluster Day 2018” เพื่อสร้างโอกาสและประสบการณ์ทางธุรกิจ หวังเพิ่มศักยภาพ การแข่งขันให้กลุ่มสมาชิก สร้างช่องทางการตลาด สร้างการรับรู้ เพื่อให้สอดคล้องกับตลาดเป้าหมาย
นายเดชา จาตุธนานันท์ รองอธิบดีกรมส่งเสริมอุตสาหกรรม กล่าวภายหลังเป็นประธานในพิธีเปิดงานแสดงและจําหน่ายสินค้า “Cluster Day 2018”ว่า ในการดําเนินธุรกิจหรือผลิตสินค้าเพื่อจําหน่ายไปยังผู้บริโภค ผู้ประกอบการจะต้องมั่นใจว่าสินค้า หรือผลิตภัณฑ์นั้นๆจะได้รับการยอมรับ แนวทางหนึ่งที่กรมส่งเสริมอุตสาหกรรม (กสอ.) ได้ให้การส่งเสริมและสนับสนุนมาโดยตลอดก็คือ การหาเวทีทดสอบตลาดซึ่งถือเป็นกิจกรรมสําคัญสําหรับผู้ประกอบการที่จะได้มีโอกาสนําผลิตภัณฑ์หรือสินค้าจํานวนน้อย ๆ ไปวางจําหน่ายในตลาด เพื่อดูปฎิกิริยาการตอบรับจากลูกค้า ซึ่งหากผลการทดสอบตลาด พบว่า ลูกค้าตอบรับผลิตภัณฑ์หรือสินค้า เป็นอย่างดี ผู้ประกอบการจึงค่อยตัดสินใจเริ่มผลิตสินค้าในจํานวนที่เพิ่มมากขึ้น
“การจัดงาน Cluster Day 2018 ระหว่างวันที่ 2 - 6 กรกฎาคมนี้ จัดขึ้นเป็นปีที่ 12 ภายใต้ โครงการพัฒนาการรวมกลุ่มและเชื่อมโยงอุตสาหกรรม (คลัสเตอร์) ถือเป็นเวทีการทดสอบตลาด ให้แก่สมาชิกกลุ่มคลัสเตอร์อุตสาหกรรม เพื่อเพิ่มศักยภาพการแข่งขันทางการค้าและให้มีประสบการณ์ และมีความพร้อมในการขยายธุรกิจและสร้างช่องทางการตลาดได้ ซึ่งการดําเนินการดังกล่าวจะทําให้ทราบ    ความต้องการและรสนิยมของผู้บริโภคและยังถือเป็นการช่วยแนะนําตัวผลิตภัณฑ์ใหม่ออกสู่ตลาด ทําให้ทราบแนวโน้มพฤติกรรมของผู้บริโภคได้อย่างถูกต้อง และสามารถนํามากําหนดกลยุทธ์การตลาดที่เหมาะสมกับสถานการณ์ อีกทั้งยังช่วยส่งเสริมให้ผลิตภัณฑ์หรือสินค้านั้นๆ เป็นที่รู้จักแพร่หลายมากขึ้น สร้างการรับรู้ ตราสินค้าและผลิตภัณฑ์ใหม่ ๆ สอดคล้องกับตลาดเป้าหมาย จึงนับเป็นโอกาสที่ดีของผู้ประกอบการที่จะได้ทดสอบตลาดร่วมกัน ซึ่งผู้ประกอบการที่เข้าร่วมงาน Cluster Day 2018 จะได้รับประสบการณ์และแนวคิดดี ๆ ไปปรับใช้และต่อยอดผลิตภัณฑ์และสินค้า เพื่อให้ธุรกิจเติบโตอย่างยั่งยืน โดยคาดว่าตลอดการจัดงานจําหน่ายสินค้า 5 วันนี้ จะเกิดการซื้อขายไม่ต่ํากว่า 5 ล้านบาทและเกิดโอกาสในการเจรจาธุรกิจสําหรับสินค้าที่มีศักยภาพได้ไม่ต่ํากว่า 10 ล้านบาท” นายเดชา กล่าว
ทั้งนี้ งานแสดงและจําหน่ายสินค้า “Cluster Day 2018” จัดขึ้นระหว่างวันที่ 2 - 6 กรกฎาคม 2561 โดยมีการออกบูธจากผู้ประกอบการร้านค้าผลิตภัณฑ์ที่มีคุณภาพจากเครือข่ายคลัสเตอร์ไทย กว่า 80 ร้านค้า ที่พร้อมใจกันยกขบวนพาเหรดสินค้ามาจําหน่ายในราคาถูกกว่าท้องตลาด อาทิ กระเป๋า รองเท้า เข็มขัด อาหารเพื่อสุขภาพที่เป็น Future Food เป็นต้น ณ บริเวณห้องนิทรรศการชั้น 1 อาคารกรมส่งเสริมอุตสาหกรรม กระทรวงอุตสาหกรรม ถนนพระรามที่ 6 สอบถามรายละเอียดเพิ่มเติมที่ กองพัฒนา ขีดความสามารถธุรกิจอุตสาหกรรม โทร. 0 2202 4575
รัฐบาลไทย-ข่าวทำเนียบรัฐบาล-สธ. ห่วง “ตูน บอดี้สแลม” ส่งทีมแพทย์ รถพยาบาลติดตามตลอดเส้นทาง
วันพฤหัสบดีที่ 7 ธันวาคม 2560
สธ. ห่วง “ตูน บอดี้สแลม” ส่งทีมแพทย์ รถพยาบาลติดตามตลอดเส้นทาง
วันนี้ (7 ธันวาคม 2560) ที่กระทรวงสาธารณสุข  จังหวัดนนทบุรี  แพทย์หญิงพรรณพิมล  วิปุลากร รองปลัดกระทรวงสาธารณสุข และโฆษกกระทรวงสาธารณสุข
วันนี้ (7 ธันวาคม 2560) ที่กระทรวงสาธารณสุข จังหวัดนนทบุรี แพทย์หญิงพรรณพิมล วิปุลากร รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์เกี่ยวกับกรณีที่สังคมออนไลน์สงสัยว่า เงินที่ร่วมบริจาคโครงการก้าวคนละก้าว เพื่อ 11 รพ.ทั่วประเทศ ให้กับคุณอาทิวราห์ คงมาลัย หรือตูน บอดี้สแลม เป็นเงินงบประมาณของกระทรวงสาธารณสุขนั้น ขอเรียนว่า เงินทั้งหมดเป็นเงินที่มาจากการบริจาคเงินส่วนตัว ของบุคลากรชาวสาธารณสุขที่ชื่นชมและขอบคุณคุณตูน ต้องการมีส่วนร่วมในโครงการนี้ด้วย เช่นเดียวกับประชาชนทั้งประเทศ และจากกิจกรรมที่หน่วยงานสาธารณสุขจัดขึ้น เช่น การประมูลเสื้อ หมวก รวมกันนําไปมอบให้คุณตูน
แพทย์หญิงพรรณพิมลกล่าวต่อว่า เจ้าหน้าที่สาธารณสุข ขอส่งกําลังใจให้คุณตูนมีสุขภาพแข็งแรง และทําตามปณิธานที่ตั้งไว้ให้สําเร็จ ในส่วนกระทรวงสาธารณสุขนั้น ได้จัดทีมแพทย์ เจ้าหน้าที่ และรถพยาบาล ตามไปกับขบวนวิ่งคุณตูนตลอดเส้นทาง แม้ว่าทีมงานจะมีการเตรียมพร้อมมาอย่างดีแล้วก็ตาม ซึ่งรัฐมนตรีว่าการกระทรวงสาธารณสุข ยังคงมีความห่วงใยสุขภาพคุณตูน ที่วิ่งหนักมากและหาวันพักได้ยาก ต้องดูแลตัวเองให้ดี รู้สภาพร่างกายของตัวเอง อย่าฝืน เพราะคุณตูนยังมีชีวิตที่สามารถทําสิ่งดีๆ เพื่อประเทศและประชาชนได้อีกมาก การดูแลสุขภาพตนเองเป็นเรื่องที่สําคัญ
รัฐบาลไทย-ข่าวทำเนียบรัฐบาล-รมว.ไอซีที ร่วมงานสโมสรสันนิบาตเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559
วันอังคารที่ 23 สิงหาคม 2559
รมว.ไอซีที ร่วมงานสโมสรสันนิบาตเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559
รมว.ไอซีที ร่วมงานสโมสรสันนิบาตเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559
ดร.อุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที)ร่วมงานสโมสรสันนิบาตเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 ซึ่งรัฐบาลและคณะรัฐมนตรีได้เป็นเจ้าภาพจัดงานดังกล่าวขึ้น พร้อมทั้งได้เชิญผู้แทนประชาชนจากทุกหมู่เหล่าพร้อมคู่สมรสร่วมแสดงความจงรักภักดีและสํานึกในพระมหากรุณาธิคุณโดยพร้อมเพรียงกัน อาทิ องคมนตรี สํานักราชเลขาธิการ สํานักพระราชวัง คณะรัฐมนตรี อดีตนายกรัฐมนตรี สํานักงานเลขาธิการสภาผู้แทนราษฎร สํานักงานเลขาธิการวุฒิสภา สํานักงานศาลรัฐธรรมนูญ สํานักงานศาลปกครอง สํานักงานศาลยุติธรรม กองบัญชาการกองทัพไทย กองทัพบก กองทัพเรือ กองทัพอากาศ ข้าราชการการเมืองและข้าราชการประจํา สภาอุตสาหกรรมแห่งประเทศไทย สภาหอการค้าแห่งประเทศไทย สื่อมวลชนทั้งในและต่างประเทศ มูลนิธิ สมาคม ในพระบรมราชูปถัมภ์ ผู้นําองค์การภาคเอกชน/นักธุรกิจ คณะทูตานุทูต ฯลฯ เมื่อวันที่ 9 สิงหาคม 2559 ณ ตึกไทยคู่ฟ้า ทําเนียบรัฐบาล
*********************
รัฐบาลไทย-ข่าวทำเนียบรัฐบาล-นายกรัฐมนตรีพร้อมผลักดันเอสเอ็มอีไทย สู่ตลาดออนไลน์ ยืนยันพัฒนาระบบภาษีเพื่อสร้างความเป็นธรรม
วันอังคารที่ 25 กุมภาพันธ์ 2563
นายกรัฐมนตรีพร้อมผลักดันเอสเอ็มอีไทย สู่ตลาดออนไลน์ ยืนยันพัฒนาระบบภาษีเพื่อสร้างความเป็นธรรม
นายกรัฐมนตรีพร้อมผลักดันเอสเอ็มอีไทย สู่ตลาดออนไลน์ ยืนยันพัฒนาระบบภาษีเพื่อสร้างความเป็นธรรม
วันนี้ (25 ก.พ.63) เวลา 14.10 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงพร้อมผลักดันเอสเอ็มอีไทย สู่ตลาดออนไลน์
นายกรัฐมนตรีชี้แจงกรณี รัฐบาลจีนเปิดสินค้าออนไลน์เสรี รัฐบาลมีแนวทางให้การอบรม ให้การเรียนรู้ ถ้าผู้ประกอบการ ถ้าให้อย่างเดิม ช่วยทุกอย่างจะเป็นยาชาหรือยาพิษ ฉะนั้นต้องร่วมมือพัฒนาร่วมกัน ปฏิรูปร้านค้าปลีก ร้านค้าย่อย เอสเอ็มอีต่าง ๆ โดยวันนี้มีการพัฒนารูปแบบตลาดออนไลน์มากขึ้นทั้งในส่วนของสหกรณ์ วิสาหกิจชุมชน มีกองทุนชุมชน กองทุนการเงินประชาชน ที่กําลังดําเนินการอยู่
สําหรับการปรับปรุงระบบภาษี นายกรัฐมนตรียืนยันว่าไม่ต้องการไปรีดภาษีใคร ถ้าไม่ถึงเกณฑ์เสียภาษีก็มีการดูแลอย่างหนึ่ง เมื่อเสียภาษีได้ก็ต้องช่วยกันดูแลเสียภาษี ตนไม่เคยบอกว่าประชาชนไม่เสียภาษี ภาษีมูลค่าเพิ่มส่วนใหญ่ก็กลับเข้ามาสู่เรื่องงบท้องถิ่น ซึ่งได้จํานวนไม่ถึง 100,000 ล้านบาท แต่ใช้งบประมาณท้องถิ่นประมาณ 400,000 ล้านบาท จึงใช้งบกลางมาสนับสนุน 300,000 ล้านบาท ฉะนั้น ต้องทําให้ท้องถิ่นมีรายได้มากขึ้น และต้องมีการพัฒนาระบบภาษี รัฐบาลกําลังพัฒนาปรับปรุง ต้องทําให้ทุกคนเป็นพลเมืองที่ตื่นรู้ เป็นพลเมืองที่ถูกกระตุ้นด้วยตัวของเขาเอง ขณะเดียวกันก็ต้องมีการช่วยเหลือตามสมควร
นายกรัฐมนตรีกล่าวถึงเรื่องการลงทุน ยืนยันว่ารัฐบาลก่อนและรัฐบาลนี้ไม่ต้องการสนับสนุนการทําผิดกฎหมายแม้แต่นิดเดียว การอนุมัติเห็นชอบก็เสนอมาจากคณะกรรมการหลาย ๆ ส่วน ตนขอยืนยันในคณะรัฐมนตรี และตนเชื่อมั่นในข้าราชการ ฉะนั้น การที่จะอ้างจากโน่นจากนี่ก็ไม่เป็นธรรมกับตนมากนัก ทั้งนี้ ตนเป็นคนริเริ่ม Big Data ให้ทุกคนไปทํา Big Data เพื่อมาใช้ประโยชน์ โดย Big Data มาจาก 3 ส่วน คือรัฐบาล โซเชียลมีเดีย และจากการเยี่ยมเยียนประชาชน ถือเป็นฐานข้อมูลที่รัฐบาลมี จํานวนคนก็ยังมีการแยกประเภท แยกรายได้ ว่าจะช่วยเหลืออย่างไร ไม่ใช่การเหมาจ่ายทั้งหมด ด้วย
---------------------
รัฐบาลไทย-ข่าวทำเนียบรัฐบาล-ปลัดพม. กำชับ จนท. เร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.นครราชสีมา อุตรดิตถ์ และชุมพร
วันศุกร์ที่ 15 กันยายน 2560
ปลัดพม. กําชับ จนท. เร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.นครราชสีมา อุตรดิตถ์ และชุมพร
ปลัดพม. กําชับ จนท. เร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.นครราชสีมา อุตรดิตถ์ และชุมพร
วันนี้ (14 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 713/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายไมตรีกล่าวว่า จากกรณีหญิงวัย 56 ปี ต้องรับภาระเพียงลําพังดูแลพ่อแก่ชราวัย 87 ปี ลูกสาววัย 30 ปี ที่พิการตาบอดทั้ง 2 ข้าง และหลานชายวัย 14 ปี ซึ่งทั้ง 4 ชีวิต อาศัยอยู่ในเพิงพักสังกะสีสภาพเก่า ทรุดโทรม ครอบครัวมีฐานะยากจน ที่อําเภอพระทองคํา จังหวัดนครราชสีมา และกรณีหญิงชราวัย 63 ปี ต้องรับภาระเพียงลําพังเลี้ยงดูหลานชายวัย 12 ปี ที่ป่วยพิการทางสมองตั้งแต่กําเนิด แขนขาลีบ ร่างกายผอมซูบ ไม่สามารถช่วยเหลือตัวเองได้ อาศัยทํางานจักสานภาชนะด้วยไม้ไผ่ หารายได้จุนเจือครอบครัว ที่อําเภอพิชัย จังหวัดอุตรดิตถ์ อีกกรณีหญิงชรา วัย 72 ปี อาศัยเพียงลําพังในเพิงไม้ไผ่ สภาพเก่าทรุดโทรมใกล้ผุพัง อาศัยเก็บของเก่าขายหารายได้ประทังชีวิต ที่จังหวัดชุมพร นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 3 จังหวัด ได้แก่ พมจ.นครราชสีมา พมจ.อุตรดิตถ์ และ พมจ.ชุมพร พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจด้านผู้สูงอายุ เด็ก และ คนพิการของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์ทางการศึกษา อีกทั้ง ประสานหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ การศึกษาของเด็กชาย วัย 14 ปี ในระยะยาว การปรับปรุงสภาพที่อยู่อาศัยให้อยู่ในสภาพที่เหมาะสม ถูกสุขลักษณะ และมั่นคงเหมาะสม นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม และให้คําแนะนําปรึกษาแก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป